# ChatGPT

ChatGPT (Chat Generative Pre-trained Transformer e saozneg) a vez graet eus ur chatbot naouegezh alvezel savet gant OpenAI, un embregerezh stadunanat, ha lakaet war ar gwiad e miz Du 2022. Arbennikaet eo war ar c'hendiviz. Diazezet eo war batromoù yezh ledan, ha reiñ a ra tu d'an implijerien da ren ha da rezisaat un diviz en hirder, er stumm, er c'hiz, hag el live rezisted, ha yezh a fell dezhañ. Goulennoù ha respontoù an implijer a vez sellet oute evel kenarroud e pep pazenn eus an diviz.
E miz Genver 2023 e oa deuet da vezañ an arload meziant poblek a greske ar muiañ en Istor, o c'hounit ouzhpenn 100 milion implijerien hag e vountas kresk priziadur OpenAI eus 80 miliard a zollarioù. Deroù ChatGPT a vroudas kevezerien da ginnig o froduioù, en o mesk Gemini, Ernie, LLaMA, Claude, ha Grok.. Microsoft a roas lañs da gCopilot, diazezet war GPT-4. Tud zo o deus savet o mouezh da zisklêriañ e oant nec'het gant barregezh ChatGPT ha programmoù damheñvel da gemer lec'h pe da skoanañ speredegezh mab-den, da aessaat ar fed da gopiañ labour tud all, pe ar c'helaoùiñ faos.
Mont a ra en-dro dre skrid hepken: sevel a reer ur goulenn outañ ha dont a ra ar respont war wel (skeudenn).
Savet eo ChatGPT diwar heuliadoù treuzfurmerioù ganer rak-gourdonet OpenAI (e saozneg generative pre-trained transformer pe GPT) ha reizhet eo evit bezañ implijet e divizoù oc'h ober gant deskerezh goursellet ha deskerezh kreñvaet gant feedback denel. Da gentañ, ChatGPT a oa bet lakaet war ar gwiad digoust, evel un tañva, met en abeg d'ar berzh en deus graet, OpenAI a bourchas ar servij-se hervez patom ar freemium hiviziken. Gallout a ra an implijerien ober gant ar stumm diazezet war GPT-3.5, e-keit ha ma vez pourchaset ar stumm GPT-4 ha traou all d'ar re a bae ar servij "ChatGPT Plus".

### Bevennoù

OpenAI a anzav e skriv ChatGPT respontoù direizh pe hep penn na lost a-wezhioù. Boutin a-walc'h eo an emzalc'h-se evit ar patromoù yezh ledan, anvet eo "halusinadur".

## Liammoù diavaez

* ChatGPT e brezhoneg

## Notennoù ha daveennoù

* ↑ (br) Le peuple breton, 17/04/2023
* ↑ Lock, Samantha, "What is AI chatbot phenomenon ChatGPT and could it replace humans?". The Guardian, 5 a viz Kerzu 2022.
* ↑ Staff (2024-02-17). "Microsoft-backed OpenAI valued at $80bn after company completes deal", The Guardian.
* ↑ Metz, Cade (2024-02-16). "OpenAI Completes Deal That Values the Company at $80 Billion", The New York Times.
* ↑ (April 2023) "What's the next word in large language models?". Nature Machine Intelligence 5 (4): 331–332. DOI:10.1038/s42256-023-00655-z. ISSN 2522-5839
* ↑ Gertner, Jon, "Wikipedia's Moment of Truth". The New York Times Magazine, 18 a viz Gouere 2023.
* ↑ "What is ChatGPT and why does it matter? Here's what you need to know" (in en), ZDNET (May 30, 2023).
* ↑ Gertner, Jon, "Wikipedia's Moment of Truth", The New York Times Magazine, 18 a viz Gouere 2023.
* ↑ OpenAI, "ChatGPT: Optimizing Language Models for Dialogue". 30 a viz du 2022
* ↑ Lakshmanan, Lak (December 16, 2022). Why large language models like ChatGPT are bullshit artists. becominghuman.ai. “The human raters are not experts in the topic, and so they tend to choose text that looks convincing. They'd pick up on many symptoms of hallucination, but not all. Accuracy errors that creep in are difficult to catch.”